wickkiey/tamil-wikipedia-chunked huggingface dataset:
# அரசு கவின்கலைக் கல்லூரி, கும்பகோணம்

## வளர்ச்சி

1973 முதல் தொழில்நுட்பக் கல்வி இயக்ககத்தின் கீழ் பாடத்திட்டங்கள் மாற்றி அமைக்கப்பட்டு முதல் இரண்டு ஆண்டுகள் அனைத்து துறைகளுக்குமான ஒருங்கிணைந்த அடிப்படை கல்வியாகவும், தொடர்ந்து மூன்று ஆண்டுகள் மூன்று துறைகளுக்குமான சிறப்புப் பாடமாக அமைக்கப்பட்டு ஐந்து ஆண்டுகளுக்கு பின்னர் பட்டயம் வழங்கப்பட்டது. பின்பு சுவாமிமலை முதன்மைச்சாலையில் 1979ம் ஆண்டு முதல் காவிரிக்கரையில் 14 ஏக்கர் நிலப்பரப்பில் புதிய கட்டிட வளாகத்தில் அரசு கலைத் தொழில்கல்லூரியாக இயங்கி வந்தது. 1982ஆம் ஆண்டு முதல் கல்லூரி சேர்க்கைக்கான அடிப்படை கல்வித்தகுதி பத்தாம் வகுப்பாகவும் மாணவர்களின் சேர்க்கை இருபதிலிருந்து முப்பதாக உயர்த்தப்பட்டது. 1991 ஆம் ஆண்டு முதல் திருச்சி பாரதிதாசன் பல்கலைக்கழகத்தின் அங்கீகாரம் பெற்றுஇளம் கவின் கலை பட்டங்கள் வழங்கப்பட்டு வந்தன. அந்த ஆண்டு முதல் தமிழக அரசின் கலை பண்பாட்டுத் துறை நிர்வாகத்தின் கீழ் இயங்கி வருகிறது. 1997 ஆம் ஆண்டு முதல் வண்ணக்கலை, சிற்பக்கலை ஆகிய துறைகளில் முதுகவின்கலை உயர் கல்வி வகுப்புகள் துவங்கப்பட்டன. 2003-04ஆம் கல்வியாண்டு முதல் கல்லூரி சேர்க்கைக்கான அடிப்படைக் கல்வித் தகுதி மேல்நிலைப் பள்ளிக் கல்வியாக (+2) மாற்றப்பட்டு ஒருங்கிணைந்த நான்காண்டு பட்டப்படிப்பாக தற்போது நடைபெற்று வருகிறது. மேலும் மாணவர்களின் சேர்க்கை எண்ணிக்கை 50-இலிருந்து 65 ஆக உயர்த்தப்பட்டது.
# அரசு கவின்கலைக் கல்லூரி, கும்பகோணம்

## முன்னாள் மாணவர்கள்

கோபுலு, சில்பி, வீர சந்தானம், விசுவம், ராபர்ட் வில்லியம்சு, கங்காதரன், கலைகங்கா ஆகியோர் இந்நிறுவனத்தின் குறிப்பிடத்தக்க முன்னாள் மாணவர்கள் ஆவர்.
# அரசு கவின்கலைக் கல்லூரி, கும்பகோணம்

## முதல்வர்கள்

பிற்காலத்தில் இந்நிறுவனமானது எஸ். கிருஷ்ணாராவ், எஸ்.தனபால், கே. சீனிவாசலு, எல். முனுசாமி, சாந்தராஜ், பி. பி. சுரேந்திரநாத், எஸ். ஜி. வித்யா சங்கர் ஸ்தபதி, விஸ்வநாதன், ஆர். பி. பாஸ்கரன், கோபால், கே. சி. நாகராஜன், எம். பாலசுப்ரமணியன், வி. சந்திரசேகரன், மனோகர் நடராஜ் மற்றும் பி. எஸ். தேவநாத் போன்ற புகழ்பெற்ற முதல்வர்களால் நிர்வகிக்கப்பட்டது. இவர்களின் முயற்சியால் இந்நிறுவனம் வளர்ந்து தற்போதைய நிலைக்கு உயர்ந்துள்ளது.
# பெட்டாலிங் ஜெயா மாநகராட்சி

<mapframe text="பெட்டாலிங் ஜெயா மாநகராட்சியின் நிர்வாகப் பகுதிகள்" width=260 height=300 zoom=12 latitude=3.14 longitude=101.61>
{
"type": "ExternalData",
"service": "geoline",
"ids": "Q7171630",
"properties": {
"stroke": "#FFCC00",
"stroke-width": 6
}
}
</mapframe>  
**பெட்டாலிங் ஜெயா மாநகராட்சி** (மலாய்: *Majlis Bandaraya Petaling Jaya*; ஆங்கிலம்: *Petaling Jaya City Councill*); (சுருக்கம்: **MBPJ**) என்பது மலேசியா, சிலாங்கூர், பெட்டாலிங் மாவட்டத்தில் உள்ள பெட்டாலிங் ஜெயா மாநகரத்தை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் சிலாங்கூர் மாநில அரசாங்கத்தின் கீழ் இயங்குகிறது.  
2006 சூன் 20-ஆம் தேதி பெட்டாலிங் ஜெயா நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு பெட்டாலிங் ஜெயா மாநகராட்சி நிறுவப்பட்டது. இந்த மாநகராட்சியின் தலைமையகம், பெட்டாலிங் ஜெயா மாநகரத்தில் உள்ளது. இதன் அதிகார வரம்பு 97 சதுர கி. மீ. பரப்பளவைக் கொண்டது.  
2017-ஆம் ஆண்டு புள்ளிவிவரங்களின்படி பெட்டாலிங் ஜெயா மாநகராட்சியில் 2,335 பேர் பணிபுரிந்தார்கள். இந்த மாநகராட்சியின் 2017-ஆம் ஆண்டு வரவு செலவு MYR 479,488,450 (ஏறக்குறைய 480 மில்லியன் ரிங்கிட்).
# பெட்டாலிங் ஜெயா மாநகராட்சி

## பொது

இந்த மாநகராட்சி பொதுச் சுகாதாரம் *(Public Health);* கழிவு மேலாண்மை *(Waste Removal);* நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு *(Social Economic Development);* மற்றும் நகர்ப்புற உள்கட்டமைப்பின் பொது பராமரிப்பு *(General Maintenance of Urban Infrastructure)* போன்ற செயல்பாடுகளைக் கவனித்துக் கொள்கிறது.
# பெட்டாலிங் ஜெயா மாநகராட்சி

## வரலாறு

1950-ஆம் ஆண்டுகளில், பிரித்தானிய மலாயாவின் காலத்தில், மலேசியத் தலைநகர் கோலாலம்பூரின் மக்கள்தொகை பெருக்கத்தை நிவர்த்தி செய்வதற்காக, கிள்ளான் பழைய சாலைப் பகுதியில் *(Old Klang Road)* இருந்த எப்பிங்காம் ரப்பர் தோட்டத்தில் *(Effingham Estate)* 1,200 ஏக்கர் (486 எக்டர்) பரப்பளவில், பெட்டாலிங் ஜெயா நகரம் உருவாக்கப்பட்டது.  
பெட்டாலிங் ஜெயா நகரத் திட்டத்தை உருவாக்கியவர் பிரான்சிஸ் மெக் வில்லியம்ஸ் *(Francis McWilliams)* எனும் பிரித்தானியர் ஆகும்.  
1952-ஆம் ஆண்டு தொடங்கி, பெட்டாலிங் ஜெயாவின் மக்கள்தொகை பெரும் வளர்ச்சியைக் கண்டது. பெட்டாலிங் ஜெயாவின் வளர்ச்சி "பழைய நகரம்" என்று அழைக்கப்படும் பழைய பெட்டாலிங் ஜெயா பழைய நகரம் *(Old Town, Petaling Jaya)* பகுதியை மையமாகக் கொண்டு 800 வீடுகளின் கட்டுமானத்துடன் தொடங்கியது.
# பெட்டாலிங் ஜெயா மாநகராட்சி

## வரலாறு

### பெட்டாலிங் ஜெயா உருவாக்கம்

1950-களில் மலாயாவின் பிரித்தானிய உயர் ஆணையராகவும்; பெட்டாலிங் மாவட்ட மன்றத்தின் தலைவராகவும் இருந்த சர் ஜெரால்டு டெம்பிளர் *(Sir Gerald Templer);* பெட்டாலிங் ஜெயா நகரத்தை உருவாக்க திட்டமிட்டார். அந்தக் கட்டத்தில் மலாயா அவசரகால நிலைமையில் இருந்தது.  
கோலாலம்பூர் கிள்ளான் பழைய சாலைப் பகுதியில் வாழ்ந்த பொதுமக்கள் கம்யூனிஸ்டுகளுக்கு உதவுவதைத் தடுப்பதற்காக, ஜெரால்டு டெம்பிளர் ஒரு துணை நகரத்தை *(Satellite Town)* உருவாக்க விரும்பினார். அந்த வகையில் பெட்டாலிங் ஜெயாவில் சில புதுக் கிராமங்கள் உருவாக்கப்பட்டன. அந்தக் கிராமக் குடியிருப்பு பகுதிகள் முழுமையும் முள் வேலிகளால் பாதுகாக்கப்பட்டன.
# பெட்டாலிங் ஜெயா மாநகராட்சி

## வரலாறு

### பெட்டாலிங் ஜெயா நகர ஆணையம்

பெட்டாலிங் ஜெயா நகரம், 1953-ஆம் ஆண்டின் இறுதி வரையில், கோலாலம்பூர் மாவட்ட அதிகாரியால் நிர்வாகம் செய்யப்பட்டது. பின்னர் 1954-இல், பெட்டாலிங் ஜெயா நகர ஆணையம் *(Petaling Jaya Town Authority)* உருவாக்கப்பட்டு, என்.ஏ.ஜே. கென்னடி *(N.A.J. Kennedy)* என்பவர் பெட்டாலிங் ஜெயாவை நிர்வாகம் செய்தார்.  
வரலாற்று ரீதியாகவும் நிர்வாக ரீதியாகவும் பெட்டாலிங் ஜெயா நகரம், கோலாலம்பூரின் ஒரு பகுதியாகவே கருதப்பட்டு வந்தது. இருப்பினும், 1974 பிப்ரவரி 1-ஆம் தேதி கோலாலம்பூர் மாநகரம் ஒரு கூட்டாட்சிப் பிரதேசமாக *(Federal Territory)* மாறிய போது, பெட்டாலிங் ஜெயா, சிலாங்கூர் மாநிலத்திற்குள் ஒரு நகரமாக இணைக்கப் பட்டது.
# பெட்டாலிங் ஜெயா மாநகராட்சி

## வரலாறு

### வளர்ச்சிப் படிகள்

- **பெட்டாலிங் ஜெயா உள்ளூராட்சி** (மலாய்: *Pihak Berkuasa Tempatan Petaling Jaya*; ஆங்கிலம்: *Petaling Jaya Local Authority)*; 1954 - 1977;
- **பெட்டாலிங் ஜெயா நகராட்சி** (மலாய்: *Majlis Perbandaran Petaling Jaya*; ஆங்கிலம்: *Petaling Jaya Municipal Council*); 1977 - 2006;
- **பெட்டாலிங் ஜெயா மாநகராட்சி** (மலாய்: *Majlis Bandaraya Petaling Jaya*; ஆங்கிலம்: *Petaling Jaya City Council*); 26.06.2006 தொடங்கி - இன்று வரையில்;
# பெட்டாலிங் ஜெயா மாநகராட்சி

## வரலாறு

### மாநகரத் தலைவர்கள்

2006 சூன் 26-ஆம் தேதி பெட்டாலிங் ஜெயாவுக்கு மாநகரத் தகுதி வழங்கப்பட்டது. அதில் இருந்து ஆறு மாநகரத் தலைவர்கள் நியமிக்கப்பட்டு உள்ளனர். தற்போது மாநகரத் தலைவராக முகமட் அசான் அமீர் (Mohamad Azhan Md. Amir) உள்ளார். இவர் 21 அக்டோபர் 2021 முதல் பதவியில் உள்ளார்.
# பெட்டாலிங் ஜெயா மாநகராட்சி

## வரலாறு

### நாடாளுமன்ற உறுப்பினர்கள்

பெட்டாலிங் ஜெயா மாநகராட்சியில் பாக்காத்தான் ஹரப்பான் (Pakatan Harapan) கூட்டணியைச் சேர்ந்த நால்வர் மலேசிய நாடாளுமன்றத்திற்கு தேர்வு செய்யப்பட்டு உள்ளனர்.  
- டாமன்சாரா - டோனி புவா *(Tony Pua);* ஜ.செ.க
- பெட்டாலிங் ஜெயா - மரியா சின் அப்துல்லா *(Maria Chin Abdullah);* பி.கே.ஆர்.
- சுங்கை பூலோ - சிவராசா ராசையா *(Sivarasa Rasiah);* பி.கே.ஆர்.
- சுபாங் - வோங் சென் *(Wong Chen);* பி.கே.ஆர்.
# நந்தா ஏரி

**நந்தா ஏரி** (*Nanda lake*) என்பது இந்தியாவின் கோவா மாநிலத்தில் அமைந்துள்ள ராம்சர் சதுப்பு நிலமாகும். இந்த ஈரநிலம் 0.42 சதுர கிலோமீட்டர் பரப்பளவைக் கொண்டுள்ளது. தெற்கு கோவா மாவட்டத்தில் கர்கோரம் நகரத்தில் இந்த ஈரநிலம் 0.42 சதுர கிலோமீட்டர் பரப்பளவில் அமைந்துள்ளது. நந்தா ஏரி கோவாவின் முதல் மற்றும் ஒரே ராம்சார் ஈரநில தளமாகும்.
# நந்தா ஏரி

## வரலாறு

2017 ஆம் ஆண்டு உருவாக்கப்பட்ட ஈரநிலம் பாதுகாப்பு மற்றும் மேலாண்மை விதிகளின் கீழ் 2021 ஆம் ஆண்டு இந்திய அரசாங்கம் நந்தா ஏரியை ஈரநிலமாக அறிவித்தது. 2022 ஆம் ஆண்டு ஆகத்து மாதம் ஆறாம் தேதியன்று நடைபெற்ற 2022 ராம்சர் மாநாட்டில் ராம்சர் ஈரநில தளமாகவும் அறிவிக்கப்பட்டது.
# நந்தா ஏரி

## விலங்கினங்கள்

சிவப்பு-மூக்கு ஆள்காட்டி, வெள்ளை அறிவாள் மூக்கன், தாமிர இறக்கை இலைக்கோழி, செம்பருந்து, சிறு நீல மீன்கொத்தி, கம்பிவால் தகைவிலான், வெண் கொக்கு, சின்ன நீர்க்காகம், சிறிய சீழ்க்கைச்சிரவி போன்ற பறவையினங்களுக்கு நந்தா ஏரி தாயகமாக உள்ளது.
# பெட்டாலிங் ஜெயா பழைய நகரம்

**பெட்டாலிங் ஜெயா பழைய நகரம்** (மலாய்: *Bandar Lama Petaling Jaya*; ஆங்கிலம்: *Old Town Petaling Jaya*) என்பது மலேசியா, சிலாங்கூர், பெட்டாலிங் மாவட்டம், பெட்டாலிங் ஜெயா நகர்ப் பகுதியில், பெட்டாலிங் ஜெயா மாநகராட்சியின் கீழ் உள்ள ஒரு புறநகரம் ஆகும்.  
1950-களில், இந்த நகர்ப்பகுதி ஒரு மீள்குடியேற்றப் பகுதியாக இருந்தது. பெட்டாலிங் ஜெயா நகரின் மத்திய வணிக மாவட்டத்தில் இருந்து தெற்கே சுமார் 1 கி.மீ. தொலைவில் உள்ளது.
# பெட்டாலிங் ஜெயா பழைய நகரம்

## பொது

பெட்டாலிங் ஜெயா பழைய நகரம் புதிய பந்தாய் விரைவு சாலைக்கு *(New Pantai Expressway)* நேர் வடக்கே உள்ளது. இந்த விரைவு சாலை சுபாங் ஜெயா நகரையும் கோலாலம்பூர் மாநகரையும் இணைக்கும் ஒரு பெரிய நெடுஞ்சாலை ஆகும்.  
பெட்டாலிங் ஜெயா பழைய நகரத்தின் மேற்கில் **PJS51** தொழில்துறை பகுதி; வடக்கில் செக்சன் 6 மற்றும் செக்சன் 7; கிழக்கில் செக்சன் 1A மற்றும் செக்சன் 5; தெற்கில் தாமான் மேடான் *(Taman Medan)* மற்றும் தாமான் பெட்டாலிங் உத்தாமா *(Taman Petaling Utama)* உள் புறநகர்ப் பகுதிகள் உள்ளன.
# பெட்டாலிங் ஜெயா பழைய நகரம்

## பிரிவுகள்

பெட்டாலிங் ஜெயா மாநகரம் எண்கள் இடப்பட்ட பிரிவுகளாகப் பிரிக்கப்பட்டு உள்ளது. செக்சன் *(Section)* என்றும் அழைக்கப்படுகிறது.  
- **S** என்றால் கிழக்கு பெட்டாலிங் ஜெயா *(Section)*
- **SS** என்றால் மத்திய மற்றும் மேற்கு பெட்டாலிங் ஜெயா *(Sungai Way - Subang)*
- **PJU** என்றால் வடக்கு பெட்டாலிங் ஜெயா *(Petaling Jaya Utara) (PJ North)*
- **PJS** என்றால் தெற்கு பெட்டாலிங் ஜெயா *(Petaling Jaya Selatan) (PJ South)*
# பெட்டாலிங் ஜெயா பழைய நகரம்

## வரலாறு

இரண்டாம் உலகப் போரின் போது, மலாயாவில் ஜப்பானிய ஆக்கிரமிப்பு நிகழ்ந்தது. அந்த ஆக்கிரமிப்பினால் மக்கள் பட்டினியால் அவதியுற்றனர். மற்றும் ஜப்பானியரின் அட்டூழியங்களில் இருந்து தப்பிக்க, கோலாலம்பூர் நகர்ப்புற மக்களில் பலர் கிராமப் புறங்களுக்குத் தப்பிச் சென்றனர்.  
போருக்குப் பிறகு, இந்த மக்கள் ஆயிரக் கணக்கில் கோலாலம்பூருக்கு மீண்டும் திரும்பி வந்தனர். கோலாலம்பூரின் புறநகர்ப் பகுதிகளில் வசிக்கத் தொடங்கினர். ஆயிரக் கணக்கான குடிசைவாசிகளின் குடியேற்றத்தால் கோலாலம்பூரில் நிறைய சேரிகள் உருவாகின.
# பெட்டாலிங் ஜெயா பழைய நகரம்

## வரலாறு

### கோலாலம்பூர் மக்கள் தொகை

அந்தக் காலக் கட்டத்தில் நாடு முழுவதும் அத்தகைய பிரச்சினைகள் இருந்தன. இருந்தாலும், கோலாலம்பூரில் பொருத்தமான நிலம் இல்லாததால், அதிகாரிகள் பெரும் சவால்களை எதிர்கொண்டனர். 1936-இல் 120,000 ஆக இருந்த கோலாலம்பூர் மக்கள் தொகை 1955-இல் 300,000 ஆக உயர்ந்தது.  
இந்தச் சிக்கலைத் தவிர்க்க, கோலாலம்பூர் அரசாங்க அதிகாரிகள், தலைநகருக்கு மேற்கே ஒரு புதிய நகரத்தை உருவாக்க ஓர் இடத்தைத் தேர்வு செய்தனர். கிள்ளான் பழைய சாலைப் பகுதியில் *(Old Klang Road)* இருந்த எப்பிங்காம் ரப்பர் தோட்டத்தில் *(Effingham Estate)* 1,200 ஏக்கர் (486 எக்டர்) பரப்பளவில், அந்த இடம் உருவாக்கப்பட்டது உருவாக்கப்பட்டது.  
1950-களில் உருவாகப்பட்ட அந்த இடம் தான் இப்போது பெட்டாலிங் ஜெயா பழைய நகரம் என்று அழைக்கப் படுகிறது. இந்த நகரம் தான், பெட்டாலிங் ஜெயாவிலேயே மிகப் பழமையான குடியிருப்பு பகுதியாகும். தற்சமயம் பெட்டாலிங் ஜெயா நகரின் பரபரப்பான பகுதிகளில் ஒன்றாக விளங்குகிறது.
# இரண்டாம் எலிசபெத் மகாராணியின் இறப்பு

இரண்டாம் எலிசபெத் ஐக்கிய இராச்சியத்தின் அரசி மற்றும் பிற பொதுநலவாய நாடுகளின் அரசி, நீண்ட காலம் வாழ்ந்த மற்றும் நீண்ட காலம் ஆட்சி செய்த பிரித்தானிய அரசி தனது 96 வயதில் 8 செப்டம்பர் 2022 அன்று இசுக்கொட்லாந்திலுள்ள பால்மோரல் கோட்டையில் இறந்தார். இவரது மரணம் குறித்த அதிகாரப்பூர்வ அறிவிப்பு 18:30 *பி. கோ. நேரத்தில்* தெரிவிக்கப்பட்டது. முன்னதாக, இவரது உடல்நிலை வேகமாக மோசமடைந்து வருவதாகவும், மருத்துவக் கண்காணிப்பில் வைத்துள்ளதாகவும் மருத்துவர்கள் தெரிவித்தனர்.  
எலிசபெத்தின் மரணத்திற்குப் பல நாடுகள் துக்கம் அனுசரிக்க உள்ளது.
# இரண்டாம் எலிசபெத் மகாராணியின் இறப்பு

## பின்னணி

சூன் 2021-ல்]]
எலிசபெத் மகராணியின் வயதானகால வாழ்க்கை நல்ல ஆரோக்கியத்துடன் இருந்தப்பொதும் ஏப்ரல் 2021-ல் அரசியின் கணவர் இளவரசர் பிலிப் இறந்த பிறகு, மோசமடையத் தொடங்கியது. அக்டோபரில், பொது நிகழ்ச்சிகளில் பங்கேற்கும் போது ஊன்று கோலினை பயன்படுத்தி நடக்கத் தொடங்கினார். மேலும் வட அயர்லாந்து வருகையின் போது முதுகு சுளுக்கு உட்பட மருத்துவக் காரணங்களால் அக்டோபர் 20ஆம் தேதி இரவு மருத்துவமனையில் அனுமதிக்கப்பட்டார். கிளாஸ்கோவில் 2021 ஐக்கிய நாடுகளின் காலநிலை மாநாடு மற்றும் 2021 தேசிய நினைவூட்டல் சேவை ஆகியவற்றில் அரசி பங்கேற்பது உடல்நலக் காரணங்களுக்காக ரத்து செய்யப்பட்டன.
பிப்ரவரி 2022 இல், இங்கிலாந்தில் கோவிட்-19 தொற்றுநோய் பரவியபோது. வின்ட்சர் கோட்டையில் கோவிட்-19க்கு மருத்துவ பரிசோதனை செய்த பலரில் மகராணியும் ஒருவராக இருந்தார். சோதனையின் முடிவியில் அரசிக்கு கோவிட்-19 தொற்று அறிகுறிகள் இருப்பது தெரிவிக்கப்பட்டது. பின்னர் அரசி இந்த நோய் "ஒருவரை மிகவும் சோர்வாகவும் சோர்வாகவும் ஆக்குகிறது" என்று கருத்து தெரிவித்தார். கோவிட்-19 பெருந்தொற்று நீண்ட கால உடல்நல பாதிப்புகளை வயதானவர்களிடையே கடுமையானதாக ஏற்படுத்துவதாக அறியப்படுகிறது. இந்நேரத்தில் அரசியின் உடல்நிலை குறித்து கவலைகள் தெரிவிக்கப்பட்டன. இருப்பினும், இவர் நன்றாக நோயிலிருந்து தேறியதாக கூறப்பட்டது. மார்ச் 1ஆம் தேதிக்குள் தனது அலுவல் பணிகளை மீண்டும் தொடங்கினார்.
சூன் மாதம், அரசி தனது 70 ஆண்டு தேவாலய சேவையில் கலந்து கொள்ளவில்லை. கொண்டாட்டங்களின் முதல் நாளில் இவரது அதிகாரப்பூர்வ பிறந்தநாளைக் கொண்டாடும் இராணுவ அணிவகுப்பின் போது "அசௌகரியமாக" அரசி நின்றுகொண்டிருந்தாக அதிகாரப்பூர்வ வட்டாரங்கள் குறிப்பிட்டன. கொண்டாட்டங்களின் போது, அரசி பெரும்பாலும் மாடங்களில் காணப்பட்டார். மேலும் அவர் நன்றி தெரிவிக்கும் தேசிய நிகழ்விலும் பங்கேற்கவில்லை.
மார்ச் 29 அன்று வெஸ்ட்மின்ஸ்டர் மடம் இளவரசர் பிலிப்பு, எடின்பரோ கோமகனுக்கு நன்றி தெரிவிக்கும் இரங்கல் சேவையில் அரசி கலந்து கொண்டார். ஆனால் இந்த மாதத்தின் வருடாந்திர பொதுநலவாய நாள் ஏப்ரல் மாதம் நடந்த *ராயல் மவுண்டி* சேவையில் கலந்து கொள்ள முடியவில்லை. இவர் 59 ஆண்டுகளில் முதல் முறையாக மே மாதம் பாராளுமன்றத்தின் மாநில முதல் கூட்டத்தினை தவறவிட்டார் (முன்னதாக இவர் 1959 மற்றும் 1963-ல் இளவரசர் ஆண்ட்ரூ, யார்க் கோமகன் மற்றும் இளவரசர் எட்வர்ட், வெசெக்ஸ் ஏர்ல் பிறப்பிற்காகக் கர்ப்பமாக இருந்ததால் கலந்து கொள்ளவில்லை). இவர் இல்லாத நேரத்தில், வேல்ஸ் இளவரசர் மற்றும் கேம்பிரிட்ஜ் டியூக் ஆகிய மாநில ஆலோசகர்களாகப் பாராளுமன்றம் துவங்கப்பட்டது. வேல்ஸ் இளவரசர், வாரிசு, அரசி வாழ்க்கையின் முடிவில் அதிக உத்தியோகபூர்வ பொறுப்புகளைப் பெற்றார். பாராளுமன்றத்தின் மாநில துவக்க விழாவில் அரசிக்காகப் பங்கேற்றார்.  
செப்டம்பர் 6 ஆம் தேதி, இறப்பதற்கு இரண்டு நாட்களுக்கு முன்பு, அரசி போரிஸ் ஜான்சனின் பதவிவிலகலை ஏற்றுக்கொண்டார் மற்றும் பாரம்பரியத்தை முறித்துக் கொண்டு பால்மோரல் கோட்டையில் (அரசி விடுமுறையிலிருந்த இடம்) இவருக்குப் பிறகு லிஸ் டிரஸை ஐக்கிய இராச்சியத்தின் பிரதமராக நியமித்தார். இது பக்கிங்காம் அரண்மனையில் நடைபெற்ற வழக்கமான நடைமுறையாக இருந்தது. செப்டம்பர் 7ஆம் தேதி, ட்ரஸ் அரசாங்கத்தில் புதிய அமைச்சர்கள் பதவியேற்பதற்காக ஐக்கிய இராச்சியத்தின் பிரைவி குழுவின் இணையவழி கூட்டத்தில் அரசி கலந்து கொள்ள திட்டமிட்டிருந்தார். ஆனால் மருத்துவர்கள் அரசியினை ஓய்வெடுக்க அறிவுறுத்தியதையடுத்து கூட்டம் ஒத்திவைக்கப்பட்டதாக அறிவிக்கப்பட்டது.
# இரண்டாம் எலிசபெத் மகாராணியின் இறப்பு

## காலவரிசை

8 செப்டம்பர் 2022 அன்று சுமார் 12:30 பிகோநே மணிக்கு, மருத்துவர்கள் கவலை தெரிவித்ததை அடுத்து, அரசி, பால்மோரல் கோட்டையில் மருத்துவக் கண்காணிப்பில் இருப்பதாக பக்கிங்ஹாம் அரண்மனை அறிவித்தது. அந்த அறிக்கையில் கூறப்பட்டுள்ளதாவது:  
அரசியின் நான்கு குழந்தைகளும் மருமகள்களும், இளவரசர் வில்லியம் மற்றும் இளவரசர் ஹாரியும் அரசியுடன் இருக்கப் பயணம் செய்தனர்.  
14:00 மணியளவில் பிபிசி, அரசியின் உடல்நிலை குறித்துத் தொடர்ந்து செய்தி வெளியிடுவதற்காக பிபிசி ஒன்னின் அட்டவணையை இடைநிறுத்தியது. அனைத்து பிபிசி செய்தி ஊடகவியலாளர்கள் மற்றும் ஒளிபரப்பாளர்கள் கருப்பு உடை அணிந்திருந்தனர். அரசியின் உடல்நிலை குறித்த சிறப்பு அறிக்கைகள் மற்ற முக்கிய ஐக்கிய இராச்சியத்தின் முக்கிய அலைவரிசைகளான ஐடிவி, சேனல் 4 மற்றும் சேனல் 5களில் ஒளிபரப்பப்பட்டன. 15:00 மணிக்கு, பிபிசி நிருபர் யால்டா ஹக்கீம், அரசி இரண்டாம் எலிசபெத் இறந்துவிட்டதாக எந்த முறையான அறிவிப்புக்கும் முன்னதாக முன்கூட்டியே டுவிட் செய்தார். பின்னர் அந்த டுவிட்டை விலக்கிக்கொண்டார்.  
16:30 மணிக்கு, அரசியின் மரணம் குறித்து பிரதமர் டிரஸ்ஸுக்கு தெரிவிக்கப்பட்டது.  
அரச குடும்பத்தின் உத்தியோக பூர்வ டுவிட்டர் கணக்கு 18:30 பிகோநேர முத்திரையுடன் ஒரு டுவிட்டில் அரசியின் மரணத்தை அறிவித்தது.  
அரசியின் மரணம் பற்றிய முதல் இங்கிலாந்து தொலைக்காட்சி அறிவிப்பு சிறிது நேரத்திற்குப் பிறகு வந்தது. மேலும் சில வினாடிகள் பக்கிங்ஹாம் அரண்மனையில் கொடியை அரைக்கம்பத்தில் காட்டிய பின்னர், பிபிசி ஒன்னில் ஒரு நேரடி ஒளிபரப்பின் போது செய்தி தொகுப்பாளர் ஹூ எட்வர்ட்ஸ் சொல்லியிருந்த மேற்கூறிய அறிக்கையை வாசித்தார்.
# இரண்டாம் எலிசபெத் மகாராணியின் இறப்பு

## அடுத்தடுத்து

அரசியின் மரணத்திற்குப் பிறகு, இவரது மூத்த மகன் சார்லஸ், வேல்ஸ் இளவரசர், உடனடியாக ஐக்கிய இராச்சியம் மற்றும் பதினான்கு காமன்வெல்த் நாடுகளின் மன்னராக அரியணை ஏறினார். 10 டவுனிங் தெருவிற்கு வெளியே தனது முறையான தொலைக்காட்சி உரையின் போது, பிரதம மந்திரி ட்ரஸ் புதிய மன்னரின் ஆட்சிப் பெயரை அறிவித்தார்:  
மன்னரின் முடிசூட்டு விழா தேதி அறிவிக்கப்படவில்லை.
# இரண்டாம் எலிசபெத் மகாராணியின் இறப்பு

## இறுதி சடங்கு

அரசு இறுதிச்சடங்கு பற்றிய விவரங்கள் இன்னும் அறிவிக்கப்படவில்லை; இருப்பினும், இவர் இறந்த பன்னிரண்டு நாட்களுக்குப் பிறகு இறுதிச்சடங்குகள் நடக்கும் என்று எதிர்பார்க்கப்படுகிறது.
# இரண்டாம் எலிசபெத் மகாராணியின் இறப்பு

## துக்க அனுசரிப்பு

வேல்ஸ் இளவரசி டயானாவின் மரணத்திற்குப் பிறகு நடைமுறைப்படுத்தப்பட்ட நெறிமுறையின்படி, பக்கிங்ஹாம் அரண்மனையில் அரசக் கொடி அரைக் கம்பத்தில் பறக்கவிடப்பட்டது. புதிய மன்னர் பால்மோரல் கோட்டையில் இருந்ததால், ஐக்கிய இராச்சியத்தின் அரச கொடிகயும் இறக்ககி வைக்கப்பட்டு அரசியின் மரணத்தைத் தொடர்ந்து கோட்டையில் மீண்டும் ஏற்றப்பட்டது.
அரசியின் மரண அறிவிப்பு வெளியான நேரத்தில் இலண்டனில் உள்ள பக்கிங்ஹாம் அரண்மனையின் வாயில்களுக்கு வெளியே நூற்றுக்கணக்கான மக்கள் கூடியிருந்தனர்.
ஒட்டாவாவில் உள்ள மைய வளாகம் மற்றும் வாஷிங்டன், டி.சி.யில் உள்ள ஐக்கிய அமெரிக்க சட்டமன்றக் கட்டிடம் ஆகியவற்றில் கொடிகள் அரைக்கம்பத்தில் பறக்கவிடப்பட்டன.
ஐக்கிய அமெரிக்காவின் குடியரசுத் தலைவர் ஜோ பைடனும் முதல் சீமாட்டி ஜில் பிடன் ஆகியோர் அரசியின் மரணத்தைத் தொடர்ந்து அறிக்கையை ஒன்றை வெளியிட்டனர். இதே போன்று தற்போதுள்ள முன்னாள் ஜனாதிபதிகள் அனைவரும் வெளியிட்டனர். அரசியின் மறைவு நாளில் சூரியன் மறைவு வரை அமெரிக்காவின் கொடியை அரைக்கம்பத்தில் பறக்கவிட அதிபர் பிடன் உத்தரவிட்டார்.
இங்கிலாந்தின் பிரைட்டனில் உள்ள ராயல் பவிலியன், அரசியின் நினைவாக துக்கம் மற்றும் இறுதிச் சடங்குகளை அனுசரிக்கும் வகையில் ஊதா நிறத்தில் ஒளிரச் செய்யப்பட்டது.
# இரண்டாம் எலிசபெத் மகாராணியின் இறப்பு

## மேலும் பார்க்கவும்

- ஆபரேஷன் லண்டன் பாலம் மற்றும் ஆபரேஷன் யூனிகார்ன், ராணியின் மரணத்தை கையாள்வதற்கான அதிகாரப்பூர்வ திட்டங்கள்.
# நீளமான நாட்குறிப்புகளின் பட்டியல்

**நீளமான நாட்குறிப்புகளின் பட்டியல்** (*List of longest diaries*) குறிப்பிட்ட நாட்குறிப்புகளில் உள்ள சொற்களின் எண்ணிக்கையையும் அவை எழுதப்பட்ட காலத்தின் நீளத்தையும் அடிப்படையாகக் கொண்டு இங்கு பட்டியலிடப்படுகிற்து.
**சொற்களின் எண்ணிக்கை மற்றும் கால அளவு அடிப்படையில் வரிசைப்படுத்தக்கூடிய நாட்குறிப்புகளின் அட்டவணை**  
| ஆசிரியர் | சொற்களின் எண்னிக்கை | காலம் | காலக்கட்டம் | குறிப்பு |  |
| --- | --- | --- | --- | --- | --- |
| இராபர்ட்டு சீல்டு | 37.5 மில்லியன் | 25 ஆண்டுகள் | 1972-1997 | துல்லியமான சொற்களின் எண்ணிக்கை இல்லை |  |
| கிளாடு பிரடெரிக்சு | 30 மில்லியன் | 80 ஆண்டுகள் | 1932-2013 | சொற்களின் எண்ணிக்கை மதிப்பிடப்படுகிறது; கையெழுத்துப் பிரதி 65,000 பக்கங்களைக் கொண்டது |  |
| எட்வார்டு ராப் எல்லிசு | 22 மில்லியன் | 71 ஆண்டுகள் | 1927-1998 |  |  |
| ஆர்தர் கிரிவ் இன்மான் | 17 மில்லியன் | 44 ஆண்டுகள் | 1919-1963 |  |  |
| இயான் காட்து | 4 மில்லியன் | 45 years | 1975-2020 | 1947 ஆம் ஆண்டு தொடங்கப்பட்டு 1975 வரை தொடர்ச்சியாக உள்ளது. |  |
| எர்னசுட்டு அச்சே லாப்டசு]] | அறியப்படவில்லை | 91 ஆண்டுகள் | 1896-1987 | கின்னசு உலக சாதனை |  |
| வில்லியம் லயன் மெக்கன்சி கிங்கு | அறியப்படவில்லை | 57 ஆண்டுகள் | 1893-1950 | சொற்களின் எண்ணிக்கை குறிப்பிடப்படவில்லை; கையெழுத்துப் பிரதி 50,000 பக்கங்களைத் தாண்டியது | } |
# விலங்குகளின் வலி

ஒன்று மீன்பிடிப் படகால் கொக்கி போடப்பட்டு இழுக்கப்படும் காட்சி.]]  
வலியானது விலங்குகளின் ஆரோக்கியத்தையும் நலனையும் எதிர்மறையாக பாதிக்கவல்லது. வலி பற்றிய ஆய்வுக்கான சர்வதேச சங்கத்தால் (International Association for the Study of Pain) "வலி" என்பது "நிகழ்ந்துள்ள அல்லது நிகழவல்ல திசுச் சேதத்துடன் தொடர்புடைய அல்லது அத்தகைய சேதத்தின் அடிப்படையில் விவரிக்கப்படும் விரும்பத்தகாத புலன்சார் மற்றும் உணர்வுசார் அனுபவம்" என்று வரையறுக்கப்பட்டுள்ளது. உயிரினங்களில் வலி எனப்படுவது விலங்குகளால் மட்டுமே அனுபவிக்கப்படுவது ஆகும். மேலும் வலியை அனுபவிக்கும் விலங்கால் மட்டுமே அவ்வலியின் தரம், வீரியம் அல்லது தீவிரம், ஆட்கொள்ளும் துன்பத்தின் அளவு ஆகியவற்றை அறிய முடியும். பாதிக்கப்பட்ட விலங்கால் அதை வெளிப்படுத்த இயலாத பட்சத்தில் ஒரு பார்வையாளருக்கு அங்கு அந்த விலங்குக்கு உணர்வுசார் அனுபவம் ஒன்று நிகழ்ந்துள்ளது என்பதை அறிந்து கொள்வது கடினமான ஒன்று என்பதைவிட இயலாத காரியம் என்றே கூறவேண்டும். இதனைக் கருத்தில் கொண்டே விலங்குகளின் வலி என்பதன் வரையறைகளில் இக்கருத்து பெரும்பாலும் விலக்கப்பட்டு விடுகிறது. எடுத்துக்காட்டாக விலங்குகளின் வலி குறித்து ஜிம்மர்மேன் வழங்கிய வரையறை இதோ: "அறிந்துகொள்ளப்பட்ட தவிர்ப்பு, இனம்சார்ந்த நடத்தை வெளிப்பாட்டில் மாற்றம், சமூக நடத்தையில் மாற்றம் ஆகியவற்றோடு கூடிய அசையும் (motor) மற்றும் அசையா (vegetative) தற்காப்பு எதிர்வினைகளை வெளிப்படுத்தக்கூடியதான நிகழ்ந்துள்ள அல்லது நிகழவல்ல காயத்தால் ஏற்படும் ஒரு வெறுக்கத்தக்க புலன் அனுபவம்". மனித தொடர்புகளை ஒத்த ஒரு வகையில் மனிதரல்லா விலங்குகளால் தங்கள் உணர்வுகளை மொழிகொண்டு உரையாடும் மனிதர்களிடம் தெரிவிக்க முடியாது. ஆயினும் விலங்குகளின் நடத்தையை அவதானிப்பதன் வாயிலாக அவ்விலங்குகளின் வலியின் அளவைப் பற்றிய தோராயமான குறிப்பு ஒன்றை அறியலாம். தங்கள் நோயாளிகளுடன் அவர்களது மொழியை அறியாத வேற்றுமொழி மருத்துவர்கள் அந்நிலையிலும் தங்களது நோயாளிகளின் வலியை அறிந்து கொள்வது போல், வலியின் குறிகாட்டிகளைக் கொண்டு வலியின் தன்மையைப் புரிந்து கொள்வது சாத்தியமே.  
பாலூட்டிகள் முதற்கொண்டு அனைத்து முதுகெலும்பிகள் உட்பட அனேக விலங்கு இனங்கள் வலியை அனுபவிப்பதை அறியமுடிகிறது என்று அமெரிக்க தேசிய ஆராய்ச்சி சபையின் ஆய்வக விலங்குகளில் வலியை இனங்கண்டு தணிப்பதற்கான செயற்குழு கூறுகிறது. விலங்குத் திணையைச் சேர்ந்த அனைத்து உயிரினங்களின் நரம்பு மண்டல உடற்கூறியல் மேலோட்டத்தை ஆராய்ந்ததில், முதுகெலும்பிகள் மட்டுமல்லாது பெரும்பாலான முதுகெலும்பிலிகளும் வலியை உணரும் திறனைக் கொண்டுள்ளன என்பது நிரூபணமாகியுள்ளது.
# பண்டார் உத்தாமா டாமன்சாரா

**பண்டார் உத்தாமா** அல்லது **பண்டார் உத்தாமா டாமன்சாரா** (மலாய்: *Bandar Utama Damansara* (**BU**); ஆங்கிலம்: *Bandar Utama Damansara*; சீனம்: 万达镇); என்பது மலேசியா, சிலாங்கூர், பெட்டாலிங் மாவட்டம், சுங்கை பூலோ முக்கிம் பகுதிக்குள் அமைந்து உள்ள பெரிய குடியிருப்பு புறநகர்ப் பகுதியாகும்.  
பண்டார் உத்தாமா டாமன்சாரா புறநகர்ப் பகுதி; அதன் அருகில் இருக்கும் கம்போங் சுங்கை காயு ஆரா *(Kampung Sungai Kayu Ara)* புறநகர்ப் பகுதி; ஆகிய இரு பகுதிகளும் இணைந்து, பெட்டாலிங் ஜெயாவில் **PJU 6** *(PJU 6 Section)* எனும் நகர்ப் பிரிவை உருவாக்குகின்றன. பண்டார் உத்தாமா டாமன்சாரா, ஏறக்குறைய 1000 ஏக்கர் (4&nbsp;கி.மீ²) பரப்பளவைக் கொண்டது.  
கிள்ளான் பள்ளத்தாக்கில் மிகவும் பிரபலமான 1 உத்தாமா வணிக மையம் *(1 Utama Shopping Centre*) இங்குதான் உள்ளது. கோலாலம்பூரின் தாமான் துன் டாக்டர் இஸ்மாயிலுக்கு எதிரே அமைந்து உள்ளது.
# பண்டார் உத்தாமா டாமன்சாரா

## பொது

பண்டார் உத்தாமா டாமன்சாரா நகர்ப் பகுதியை எளிதில் அணுகுவதற்குச் சிறந்த நெடுஞ்சாலைகள் மற்றும் விரைவுச்சாலைகள் உள்ளன. அவையாவன:  
- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*
- இஸ்பிரிண்ட் விரைவுச்சாலை *(Sprint Expressway - SPRINT);*
- பெஞ்சாலா இணைப்பு *(Sprint Expressway - Penchala Link);*
- கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE):*  
பேருந்துகள் மற்றும் சிற்றிடைப் போக்குவரத்துச் சேவைகள் *(Shuttle Services)* பண்டார் உத்தாமாவை கோலாலம்பூர்; கிளானா ஜெயா; மாண்ட் கியாரா; சைபர்ஜெயா; கோலாலம்பூர் நடுவண் தொடருந்து நிலையம் போன்ற பகுதிகளுடன் இணைக்கின்றன
# பண்டார் உத்தாமா டாமன்சாரா

## பொது

### அரசியல்

பண்டார் உத்தாமா நாடாளுமன்றத் தொகுதிக்கு பாக்காத்தான் ஹரப்பான் *(Pakatan Harapan)* கூட்டணியைச் சேர்ந்த ஜ.செ.கயின் டோனி புவா *(Tony Pua)*); மலேசிய நாடாளுமன்றத்திற்கு தேர்வு செய்யப்பட்டு உள்ளார்.  
பண்டார் உத்தாமா சட்டமன்றத் தொகுதிக்கு பாக்காத்தான் ஹரப்பான் *(Pakatan Harapan)* கூட்டணியைச் சேர்ந்த ஜ.செ.கயின் சமாலியா சமாலுதின் *(Jamaliah Jamaluddin*) சிலாங்கூர் மாநிலச் சட்டமன்றத்திற்கு தேர்வு செய்யப்பட்டு உள்ளார்.
# பண்டார் உத்தாமா டாமன்சாரா

## வரலாறு

1990-களின் முற்பகுதியில் சி ஓய் சான் ஓல்டிங்ஸ் *(See Hoy Chan Holdings Sdn. Bhd.)* என்ற நிறுவனத்தின் கீழ் பண்டார் உத்தாமா டமன்சாராவின் கட்டுமானம் தொடங்கியது.  
1991-ஆம் ஆண்டில், பண்டார் உத்தாமா டமன்சாரா பகுதி உருவாக்கப்படும் போது அங்கு 100 பேரைக் கொண்ட எண்ணெய்ப் பனைத் தோட்டங்கள் மட்டுமே இருந்தன.
# பண்டார் உத்தாமா டாமன்சாரா

## வரலாறு

### அண்டையயல்

பண்டார் உத்தாமா வீட்டுவசதி மண்டலம் *(Housing Zone);* 12 ஒருங்கிணைந்த வீடுமனைத் தொகுதிகளைக் *(Integrated Neighbourhoods)* கொண்டுள்ளது. BU 1 முதல் BU 12 வரையிலான 12 தொகுதிகளாகப் பிரிக்கப்பட்டு உள்ளது. ஒவ்வொரு தொகுதியையும் செக்சன் (Section) என்று அழைக்கிறார்கள்.  
இந்தத் தொகுதிகள் சாலைகள் மூலம் இணைக்கப் படுகின்றன, எ.கா. *ஜாலான் BU2/5* *(*Jalan BU2/5*);* இதில் ஜாலான் எனும் மலாய்ச் சொல்லின் பொருள் சாலை ஆகும். BU2 *(Bandar Utama 2)* என்பது தொகுதி; மற்றும் 5 என்பது சாலையின் எண் ஆகும்.
# பண்டார் உத்தாமா டாமன்சாரா

## வரலாறு

### பாதுகாப்பான நடை தூரம்

ஒவ்வோர் வீடுமனைத் தொகுதியும் (அண்டையயல் - *Neighbourhood*), 500 நவீன வீடுகளைக் கொண்டுள்ளது. சுற்றுப்புறத்தின் சமூக தொடர்புகளை வளர்ப்பதற்காக ஒவ்வோர் வீடுமனைத் தொகுதியிலும் அதிக அளவிற்கு வீடுகள் கட்டப்பட்டன.  
ஒவ்வோர் வீட்டுமனைத் தொகுதியிலும் வசதியான விளையாட்டு மைதானம் உள்ளது; முக்கிய சாலைகளைக் கடக்காத நிலையில் அனைத்து வீடுகளில் இருந்தும் பாதுகாப்பான நடை தூரத்தில் அமைக்கப்பட்டு உள்ளது.
# பண்டார் உத்தாமா டாமன்சாரா

## வரலாறு

### சமூகத் தொடர்புகள்

இந்த விளையாட்டு மைதானங்கள் சமூகத்தின் மையங்களாக மாறிவிட்டன; அண்டை வீட்டுமனைத் தொகுதிகளுக்கு இடையிலான பெரும்பாலான சமூகத் தொடர்புகள் இங்கு நடைபெறுகின்றன. ஒவ்வோர் அண்டைத் தொகுதியும்; 8 முதல் 10 அடி உயரத்திற்கு உயர்த்தப்பட்ட தடுப்புச் சுவர்களுக்குள் கட்டப்பட்டுள்ளது.  
முக்கியமான போக்குவரத்துச் சாலைகள் அண்டை வீட்டுமனைத் தொகுதிகளைக் கடந்து செல்வதை உறுதி செய்கின்றன. பாதசாரி நடைபாதைகளின் *(Pedestrian Walkways)* விரிவான வலையமைப்பு முழு நகரத்தையும் இணைக்கின்றது. இந்த நடைபாதைகள் குறுகிய தூர பயணத்திற்காக வாகனங்களைப் பயன்படுத்துவதைக் குறைக்க உதவுகின்றன.  
பண்டார் உத்தாமாவில் உள்ள வீடுகள் 1991-இல் விற்பனைக்கு வந்தன. 2000=-ஆம் ஆண்டுக்குள் 3000 வீடுகள் விற்கப்பட்டன. 2007-இல் 5,626 வீடுகள் விற்கப்பட்டன. இங்கு 300 கடைகளும் உள்ளன.
# வெள்ளை அரிவாள் மூக்கன்

**வெள்ளை அரிவாள் மூக்கன்** (*White ibis*) என்பது பல பறவைகளைக் குறிப்பதாகும்.https://www.allaboutbirds.org/guide/White_Ibis/id  
- அமெரிக்க வெள்ளை அரிவாள் மூக்கன், *யூடோசிமசு ஆல்பசு*
- ஆத்திரேலிய வெள்ளை அரிவாள் மூக்கன், *தெரெசுகியோர்னிசு மொலுக்கா*
- சாலமன்சு வெள்ளை அரிவாள் மூக்கன்அல்லது சாலமன் தீவுகள் வெள்ளை அரிவாள் மூக்கன், *தெரெஸ்கியோர்னிசு (மொலுக்கா) பிக்மேயசு*
- ஆசிய வெள்ளை அரிவாள் மூக்கன், கருப்பு தலை அரிவாள் மூக்கன், *தெரெசுகியோர்னிசு மெலனோசெபாலாவின்* மாற்று பெயர்
# எட்டாம் எட்வர்டு

**எட்டாம் எட்வர்டு** (*Edward VIII*, 23 சூன் 1894 – 28 மே 1972) என்பவர் ஐக்கிய இராச்சியம், மற்றும் மேலாட்சிகளின் அரசராகவும், இந்தியாவின் பேரரசராகவும் 1936 சனவரி 20 முதல் 1936 திசம்பரில் முடிதுறக்கும் வரை பதவியில் இருந்தவர்.  
எட்வர்ட் தனது முப்பாட்டி விக்டோரியா மகாராணியின் ஆட்சியின் போது யோர்க் கோமகன் (பின்னர் ஐக்கிய இராச்சியத்தின் ஐந்தாம் ஜோர்ஜ்), ராணி மேரி ஆகியோரின் மூத்த குழந்தையாக 1894 சூன் 23 இல் பிறந்தார். அவரது தந்தை மன்னராக ஆன ஏழு வாரங்களுக்குப் பிறகு, எட்வர்ட் அவரது 16வது பிறந்தநாளில் வேல்சு இளவரசராக்கப்பட்டார். ஒரு இளைஞனாக, எட்வர்ட் முதலாம் உலகப் போரின் போது பிரித்தானிய இராணுவத்தில் பணியாற்றினார். அவரது தந்தையின் சார்பாக பல வெளிநாட்டு சுற்றுப்பயணங்களை மேற்கொண்டார். வேல்சு இளவரசராக இருந்தபோது, தந்தை, மற்றும் பிரித்தானியப் பிரதமர் இசுட்டான்லி பால்ட்வின் இருவரையும் கவலையடையச் செய்த தொடர் பாலியல் விவகாரங்களில் ஈடுபட்டார்.  
1936 சனவரி 20 இல், அவரது தந்தையின் இறப்பிற்குப் பிறகு, எட்வர்ட் வின்சர் மாளிகையின் இரண்டாவது மன்னரானார். புதிய மன்னர் நீதிமன்ற நெறிமுறையில் பொறுமையின்மையைக் காட்டினார், அத்துடன் நிறுவப்பட்ட அரசியலமைப்பு மரபுகளை அவர் வெளிப்படையாக புறக்கணிப்பதன் மூலம் அரசியல்வாதிகள் மத்தியில் குழப்பத்தை ஏற்படுத்தினார். அவரது ஆட்சியின் சில மாதங்களில், தனது முதல் கணவரை விவாகரத்து செய்துவிட்டு, இரண்டாவது கணவரிடமிருந்து விவாகரத்து கோரிய அமெரிக்கரான வாலிசு சிம்ப்சன் என்பவரைத் திருமணம் செய்து கொள்ள அவர் முன்மொழிந்ததால் அரசியலமைப்பு நெருக்கடி ஏற்பட்டது. ஐக்கிய இராச்சியம் மற்றும் மேலாட்சிகளின் பிரதம மந்திரிகள் இத்திருமணத்தை எதிர்த்தனர். விவாகரத்துப் பெற்ற பெண் ஒருவர் முன்னாள் கணவர்கள் இருவரும் உயிருடன் இருக்க வருங்கால மனைவியாகவும் அரசியாகவும் அரசியல் ரீதியாகவும் சமூக ரீதியாகவும் ஏற்றுக்கொள்ள முடியாது என்று அவர்கள் வாதிட்டனர். கூடுதலாக, அத்தகைய திருமணம் எட்வர்டின் இங்கிலாந்து திருச்சபையின் தலைவர் என்ற தராதரத்திற்கும் ஏற்றதல்ல. அன்றைய காலகட்டத்தில் முன்னாள் கணவர் உயிருடன் இருக்க விவாகரத்துக்குப் பிறகு மறுமணத்தை திருச்சபை ஏற்றுக் கொள்வதில்லை. திருமணம் நடந்தால் பால்ட்வின் அரசாங்கம் பதவி விலகும் என்று எட்வர்டு அறிந்திருந்தார், இது ஒரு பொதுத் தேர்தலுக்கு வழிவகுக்கும் என்றும் அரசியல் ரீதியாக நடுநிலையான அரசியலமைப்பு மன்னராக தனது நிலையை அது அழித்துவிடும் என்று எட்வர்ட் கருதினார். இதனால் அவர் சிம்ப்சனைத் திருமணம் செய்துகொண்டு அரியணையில் இருக்க முடியாது என்பது அவருக்குத் தெளிவாகத் தெரிந்ததும், அவர் முடி துறந்தார். அவருக்குப் பிறகு அவரது தம்பி ஆறாம் சியார்ச் மன்னரானார். இதன்மூலம் 326 நாட்களின் ஆட்சியுடன், எட்வர்ட் மிகக் குறுகிய காலத்தில் ஆட்சி செய்த பிரித்தானிய மன்னர் ஆவார்.  
முடி துறந்ததன் பின்னர், எட்வர்ட் வின்ட்சர் பிரபுவாக பதவியேற்றார். சிம்ப்சனின் இரண்டாவது விவாகரத்து இறுதியான பிறகு, 1937 சூன் 3 இல் பிரான்சில் அவரைத் திருமணம் செய்து கொண்டார். அந்த ஆண்டின் பிற்பகுதியில், தம்பதியினர் நாட்சி செருமனியில் சுற்றுப்பயணம் செய்தனர். இரண்டாம் உலகப் போரின் போது, எட்வர்ட் முதலில் பிரான்சுக்கான பிரித்தானிய இராணுவ நடவடிக்கையில் நிறுத்தப்பட்டார், அவர் பகாமாசின் ஆளுநராக நியமிக்கப்பட்டார். போருக்குப் பிறகு, எட்வர்ட் தனது வாழ்நாள் முழுவதையும் 1972 இல் இறக்கும் வரை தனது மனைவியுடன் பிரான்சில் கழித்தார்.
# அலோக் குமார் ராய்

**அலோக் குமார் ராய்** (*Alok Kumar Rai*) இந்தியாவின் பனாரசு இந்து பல்கலைக்கழகத்தில் சந்தைப்படுத்தல் துறையின் பேராசிரியராவார். 1976 ஆம் ஆண்டு சனவரி மாதம் 20 ஆம் தேதியன்று ராய் பிறந்தார். தற்போது இவர் லக்னோ பல்கலைக்கழகத்தில் 41 ஆவது துணைவேந்தராக பணியில் உள்ளார்.
# அலோக் குமார் ராய்

## கல்வி மற்றும் தொழில்

அலோக் குமார் ராய் அலகாபாத் பல்கலைக்கழகத்தில் இளம் அறிவியல் பட்டம் பெற்ரார். பனாரசு இந்து பல்கலைக்கழகத்தில் வணிக நிர்வாகத்தில் முதுநிலைப் பட்டமும் விபிஎசு பூர்வாஞ்சல் பல்கலைக்கழகத்தில் முனைவர் பட்டமும் பெற்றார்.  
பனாரசு இந்து பல்கலைக்கழகத்தின் மேலாண்மை ஆய்வுக் கழகத்தில் முழு நேரப் பேராசிரியராக உள்ளார். தற்போது இவர் லக்னோ பல்கலைக்கழகத்திற்கு துணைவேந்தராக நியமிக்கப்பட்டுள்ளார். சம்பூர்ணானந்த் சமசுகிருத விசுவவித்யாலயாவின் துணைவேந்தராகவும் ராய் பதவி வகித்துள்ளார்.
# ஒபாசோவா

**ஒபாசோவா** (*Obazoa*)(பிரவுன் மற்றும் பலர், 2013) என்பது அமீபோசோவாவில் முன்மொழியப்பட்ட சகோதர குழு ஆகும். இது அமீபோசோவுடன் இணைந்து ஒன்றாக அமார்பியாவை உருவாக்குகிறது. ஒபாசோவா பிரெவியடியா, அபுசோமோனாடிடா மற்றும் ஓபிசுதோகோண்டா ஆகியவற்றைக் கொண்டது. ஒபாசோவா என்பதின் (Obazoa) ஆங்கிலச் சொல்லின் **O** pisthokonta, **B** reviatea மற்றும் **A** pusomonadida ஆகியவற்றின் OBA சுருக்கத்தை அடிப்படையாகக் கொண்டது. புரதமாக்க அனரி இனவரலாறு பொதுவாக ஒபாசோவாவை ஒரு உயிரினக் கிளையினை மீட்டெடுப்பதில்லை (உதாரணமாக:). இவை மிகவும் பழமையான பொதுவான மூதாதையரிடமிருந்து தோன்றியிருக்கலாம். மேலும் சிறிய இனவரலாறு குறியீடு ஒன்று அல்லது சில மரபணுக்களைக் கொண்ட தரவுத்தொகுப்புகளில் உள்ளது.
# தெஸ்பியா

**தெஸ்பியா** (*Thespiae* ; ) என்பது போயோட்டியாவில் இருந்த ஒரு பண்டைய கிரேக்க நகர அரசாகும். இது நவீன தெஸ்பீசுக்கு அருகில், ஹெலிகான் மலை அடிவாரத்திலிருந்து தீப்ஸ் வரை கிழக்கு நோக்கி ஓடும் தாழ்வான மலைகளால் கட்டுப்படுத்தபட சமதளத்தில் இருந்தது.
# தெஸ்பியா

## வரலாறு

பண்டைய கிரேக்க வரலாற்றில், தெஸ்பியே, போயோட்டியன் கூட்டணி என அழைக்கப்படும் பெடரல் கூட்டணி நகரங்களில் ஒன்றாகும். பல மரபுகளின் படி போயோட்டியர்கள் புராண திராயன் போருக்குப் பிறகு தெசலியில் இருந்து வெளியேற்றப்பட்ட மக்கள் என்றும், பல தலைமுறைகளாக போயோட்டிய சமவெளியில் குடியேற்றங்களை உருவாக்கியவர்கள் என்றும் ஒப்புக்கொள்கிறார்கள், இதில் தெஸ்பியாவின் குடியேற்றம் பிற்காலக் கட்டத்தில் உருவானது. :76–78மற்ற மரபுகள் அவர்கள் மைசீனிய வம்சாவளியைச் சேர்ந்தவர்கள் என்று கூறுகின்றன.
# ஆரா டாமன்சாரா

**ஆரா டாமன்சாரா** (மலாய்: *Ara Damansara*; ஆங்கிலம்: *Ara Damansara*; சீனம்: 阿拉白沙罗); என்பது மலேசியா, சிலாங்கூர், பெட்டாலிங் மாவட்டத்தில் அமைந்து உள்ள குடியிருப்பு புறநகர்ப் பகுதியாகும்.  
இந்தப் புறநகர்ப் பகுதி சுபாங் வானூர்தி நிலையச் சாலையின் *(Jalan Lapangan Terbang Sultan Abdul Aziz)* வழியில் அமைந்துள்ளது. துராபிகானா *(Tropicana)* மற்றும் பண்டார் உத்தாமா டாமன்சாரா *(Bandar Utama Damansara)* புறநகர்ப் பகுதிகளுக்கு அடுத்தப் புறநகர்ப் பகுதியாக உள்ளது.
# ஆரா டாமன்சாரா

## வரலாறு

1999-ஆம் ஆண்டில் சைம் டார்பி *(Sime Darby)* நிறுவனத்தின் துணை நிறுவனமான சைம் பில்மோர் மேம்பாட்டு நிறுவனத்தினால் *(Sime Pilmoor Development Sdn Bhd)* ஆரா டாமன்சாரா புறநகர்ப் பகுதி உருவாக்கப்பட்டது. அரா டமன்சாரா சுமார் 4,000 பல்வேறு வகையான கட்டிடங்களை உள்ளடக்கிய புறநகர்ப் பகுதி.
# ஆரா டாமன்சாரா

## வரலாறு

### அமைவு

பெட்டாலிங் ஜெயா மாநகரத்தில் 739 ஏக்கர் பரப்பளவில் அமைந்துள்ள இந்தப் புறநகர்ப் பகுதி; **JKR** சுபாங் வானூர்தி நிலைய நெடுஞ்சாலையில்; புஞ்சாக் ஆலாம் நெடுஞ்சாலைக்கு *(Puncak Alam Highway)* கிழக்கிலும்; கிள்ளான் பள்ளத்தாக்கு புதிய விரைவுச்சாலையின் *(New Klang Valley Expressway - NKVE)* வடக்கு மேற்கிலும் அமைந்துள்ளது.  
இந்தப் புறநகர்ப் பகுதியின் வடக்கே கோத்தா டாமன்சாரா *(Kota Damansara)*, கிழக்கே தாமான் துன் டாக்டர் இசுமாயில் *(Taman Tun Dr Ismail),* தெற்கே சுபாங் ஜெயா (Subang Jaya) மற்றும் மேற்கில் காயாங்கான் அயிட்ஸ் *(Kayangan Height)* நகர்ப் பகுதிகள் உள்ளன.
# ஆரா டாமன்சாரா

## வரலாறு

### இலகு தொடருந்து போக்குவரத்து

அத்துடன் ஆரா டாமன்சாரா நகர்ப்புறம் கூட்டரசு சாலை ; கிள்ளான் பள்ளத்தாக்கு புதிய விரைவுச்சாலை&nbsp;&nbsp; &nbsp;எனும் ஆசிய நெடுஞ்சாலை மூலமாகச் சேவை செய்யப்படுகிறது.  
ஆரா டாமன்சாரா இரண்டு எல்ஆர்டி (LRT) நிலையங்களைக் கொண்டுள்ளது.  
- லெம்பா சுபாங் எல்ஆர்டி நிலையம் *(Lembah Subang LRT Station)*
- ஆரா டாமன்சாரா எல்ஆர்டி நிலையம் *(Ara Damansara LRT Station)*  
2016 சூன் மாதம் கிளானா ஜெயா வழித்தடம் *(LRT Kelana Jaya Line)* கட்டி முடிக்கப்பட்டது.
# இந்திய நாய் இனங்களின் பட்டியல்

**இந்திய நாய் இனங்களின் பட்டியல்** (List of dog breeds from India) என்பது **இந்தியாவின்** நாய் இனங்களின் தொகுப்பாகும்.
# இந்திய நாய் இனங்களின் பட்டியல்

## இனங்கள்

- பாக்கர்வால் - கால்நடை பாதுகாவல் நாய்
- பஞ்சாரா வேட்டைநாய்
- புல்லி குத்தா - காவல் நாய்
- சிப்பிப்பாறை நாய் - தமிழ்நாட்டிலிருந்து சைட்ஹவுண்ட்
- குல் டாங் - காவலர் நாய், வேட்டை நாய்
- குல் தெரியர்
- இமாலய மேய்ப்பு நாய் - கால்நடை பாதுகாவல் நாய்
- இந்திய பரியா நாய் - துணைக் கண்டம் முழுவதும் காணப்படும் தெரு நாய்
- இந்திய இசுபிட்சு
- ஜோனாங்கி
- காய்கடி நாய் – வேட்டை நாய்
- கன்னி - வேட்டை நாய்
- கோம்பை – வேட்டை நாய்
- குமாவோன் மாசுடிப் - வேட்டை நாய்
- மகாராட்டிர வேட்டை நாய்–வேட்டை நாய்
- முதொல் நாய் – வேட்டை நாய்
- அமீர்புரா சிகார் வேட்டை நாய் - ராஜஸ்தானின் சிகர் மாவட்டத்தைச் சேர்ந்த வேட்டை நாய்
- இராஜபாளையம் நாய் - வேட்டை நாய்
- இராம்பூர் வேட்டை நாய்- இராம்பூர்
- சிங்கள வேட்டை நாய் - இலங்கையிலிருந்து தெரு-நாய்
- விகான் - பாக்கித்தானைச் சேர்ந்த கால்நடை பாதுகாவலர் நாய்
# இந்திய நாய் இனங்களின் பட்டியல்

## மேலும் பார்க்கவும்

- நாய் இனங்களின் பட்டியல்
# பஞ்சாரா வேட்டைநாய்

**பஞ்சாரா வேட்டைநாய்** (*Banjara Hound*) என்பது **வஞ்சாரி வேட்டைநாய்** என்றும் அழைக்கப்படும் நாயானது, இந்தியாவில் காணப்படும் நாய் இனங்களுள் ஒன்றாகும். இது ஒரு நீண்ட மெல்லிய கால்களும் கூரிய பாயும் விரைவோட்டமுடைய முயல் வேட்டை நாய் வகையினைச் சார்ந்தது. இது மகாராட்டிராவின் நாடோடிகளான பஞ்சாராவால் வளர்க்கப்பட்டு வேட்டையாடப் பயன்படுத்தப்படுகிறது.  
}}
# பி. சேக் அலி

**பி. சேக் அலி** (*B.Sheikh Ali*) ஓர் இந்திய வரலாற்றாசிரியராவார். மைசூர் பல்கலைக்கழகத்தில் இளங்கலை மற்றும் முதுகலை பட்டங்களைப் பெற்று, பின்னர் இவர் ஆசிரிய உறுப்பினராக இங்கேயே பணியாற்றினார்.. 1954 ஆம் ஆண்டில் அலிகார் முசுலீம் பல்கலைக்கழகத்திலும், 1960 ஆம் ஆண்டில் இலண்டன் பல்கலைக்கழகத்திலும் முனைவர் பட்டங்களைப் பெற்றார். சேக் அலி 55 புத்தகங்களை எழுதியுள்ளார். அவற்றில் 12 புத்தகங்கள் உருது மொழியில் இருந்தன. கோவா பல்கலைக்கழகம் மற்றும் மங்களூர் பல்கலைக்கழகங்கள் உள்ளிட்ட பல்வேறு இடங்களிலும் துணைவேந்தராக பணியாற்றினார்.University]]. இந்தியன் எக்சுபிரசு நாளிதழில் வெளிவந்த ஒரு இரங்கல் செய்தி இவரை ஐதர் அலி மற்றும் திப்பு சுல்தான் மற்றும் பிரிட்டிசு அரசாங்கத்தையும் ஆட்சியின் போது மைசூர் இராச்சியத்தின் வரலாறு பற்றி ஆய்வு செய்யும் அதிகாரியாக விவரித்தது.2022 ஆம் ஆண்டு செப்டம்பர் மாதம் முதல் தேதியன்று இவர் காலமானார்.
# குல் தாங்

**குல் தாங்** (*Gull Dong*) என்பது இந்தியாவிலும் பாக்கித்தானிலும் காணப்படும் நாய் இனமாகும். இது பெரும்பாலும் நாய் சண்டை, வேட்டை மற்றும் காவலுக்குப் பயன்படுத்தப்படுகிறது.
# குல் தாங்

## தோற்றம்

குல் தாங் என்பது ஒரு குல் தெரியர் நாயினை புல்லி குத்தாவுடன் கலப்புச் செய்து தோற்றுவிக்கப்பட்ட இனமாகும். இவை பிரித்தானியாவின் இந்தியாவில் தோன்றியது. இந்தியாவிலும் பாகிஸ்தானிலும் இதன் "வேகத்திற்கும் உறுதிக்கும்" குல் தாங் கொண்டாடப்படுகிறது.  
இந்தியாவில் பிரித்தானியா ஆட்சிக்காலத்தில் புல் தெரியர்கள் வடமேற்கு இந்தியத் துணைக்கண்டத்தில் அறிமுகப்படுத்தப்பட்டன. இது இப்போது இந்தியா மற்றும் பாகிஸ்தானின் நவீன குடியரசுகளை உள்ளடக்கிய பகுதியாகும். பிரித்தானிய இந்தியாவில், புல் தெரியர் நாய் இனம் பிரபலமானது. இந்திய புல் தெரியர் மன்றம், கல்கத்தாவில் நிறுவப்பட்டது. புல் தெரியர்கள் உள்ளூர் இனங்களுடன் கலப்புச் செய்யப்பட்டன. இது பெரும்பாலும் இந்தியப் புல் தெரியர் என்றும் பாகிஸ்தான் புல் தெரியர் என்றும் அழைக்கப்படுகிறது. குல் தெரியர் என்பது இசுடாபோர்ட்ஷையர் புல் தெரியரைப் போன்ற குறுகிய, மென்மையான ரோமங்களைக் கொண்ட நடுத்தர அளவிலான நாய் ஆகும்.
# குல் தாங்

## மேலும் பார்க்கவும்

- நாய் இனங்களின் பட்டியல்
- இந்திய நாய் இனங்களின் பட்டியல்
# இராம்பூர் வேட்டைநாய்

**இராம்பூர் வேட்டைநாய்** (*Rampur Greyhound*) என்பது தில்லிக்கும் பரேலிக்கும் இடையில் அமைந்துள்ள வட இந்தியாவின் ராம்பூர் பகுதியைச் சேர்ந்த நீண்ட மெல்லிய கால்களும் கூரிய பாயும் விரைவோட்டமுடைய முயல் வேட்டை நாய் வகையினைச் சார்ந்தது. ராம்பூர் வேட்டைநாய் ஆரம்பக்காலத்தில் ஆப்கானித்தான் வேட்டைநாயிலிருந்து தோன்றியதாக நம்பப்படுகிறது, 19ஆம் நூற்றாண்டில் இந்த இனத்தின் வேகத்தை மேம்படுத்துவதற்காக வேட்டைநாய்களில் விரிவான இனக்கலப்பு மூலம் இவற்றின் தற்போதைய இனம் தோற்றுவிக்கப்பட்டுள்ளது.  
}}
# ஏதென்சை அகாமனிசியர் அழித்தல்

**ஏதென்சு நகரை பாரசீகர்கள் அழித்தல்** அல்லது **ஏதென்சு நகரை அகாமனிசியர் அழித்தல்** என்பது கிரேக்கத்தின் மீதான பாரசீகத்தின் இரண்டாவது படையெடுப்பு நடத்தபோது அழித்தொழிப்பு ஆகும். இது முதலாம் செர்கசின் அகாமனிசிய இராணுவத்தால் செய்யப்பட்டது. இந்த அழிப்பானது இரண்டு ஆண்டுகளில் இரண்டு கட்டங்களாக, கிமு 480-479 என நடந்தது.
# ஏதென்சை அகாமனிசியர் அழித்தல்

## பழிவாங்கும் வகையில் பெர்செபோலிஸ் அரண்மனை எரிப்பு

ஒரு தீவட்டியை ஏந்தி, பாரசீக அரண்மனைக்கு தீவைக்கிறார்.]]
கிமு 330 இல், பேரரசர் அலெக்சாந்தரால் அகாமனிசியப் பேரரசு கைபற்றப்பட்ட பிறகு அகாமனிசிய வம்சத்தின் முக்கிய வசிப்பிடமான பெர்செபோலிசின் அரண்மனையை ஒரு குடி விருந்துக்குப் பிறகு அலெக்சாந்தரின் தோழியான தாய்சின் தூண்டுதலின் பேரில் எரித்தார். புளூட்டாக் மற்றும் தியோடோரசின் கூற்றுப்படி, இது கிமு 480 இல் பாரசீகப் போர்களின் போது ஏதென்ஸில் (தற்போதைய பார்த்தினன் இடம்) அக்ரோபோலிஸில் இருந்த பழைய அதீனா கோவிலை செர்கஸ் எரித்ததற்குப் பழிவாங்கும் நோக்கம் இருந்தது.
# முத்தியாரா டாமன்சாரா

**முத்தியாரா டாமன்சாரா** (மலாய்: *Mutiara Damansara*; ஆங்கிலம்: *Mutiara Damansara*; சீனம்: 珍珠白沙羅); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும்.  
இந்தப் புறநகர்ப் பகுதி பண்டார் உத்தாமா, தாமான் துன் டாக்டர் இசுமாயில், பண்டார் ஸ்ரீ டாமன்சாரா மற்றும் சன்வே டாமன்சாரா ஆகிய புறநகர்ப் பகுதிகளால் சூழப்பட்டுள்ளது. 2000-ஆம் ஆண்டில் உருவாக்கப்பட்ட இந்த புறநகர்ப் பகுதியில் 484 வீட்டு மனைகளும்; 10 கடை மனைகளும் உள்ளன.  
முத்தியாரா டாமன்சாரா RM 1 பில்லியன் கட்டுமான மதிப்பைக் கொண்டுள்ளது.
# முத்தியாரா டாமன்சாரா

## போக்குவரத்து

முத்தியாரா டாமன்சாரா புறநகர்ப் பகுதியில் <spanbackground-color:red; display:inline-block; text-align:; line-height:; font-size:smaller; -radius: ; color:white>**&nbsp;KJ25&nbsp;**</span> கிளானா ஜெயா இலகு தொடருந்து நிலையத்துடன்; ரேபிட் கே.எல் (**rapidKL**) பேருந்து வழித்தடம் 802; முத்தியாரா டாமன்சாராவை இணைக்கிறது.  
டாமன்சாரா - பூச்சோங் விரைவுச்சாலை *(ஆங்கிலம்: *Damansara–Puchong Expressway*; மலாய்: *Lebuhraya Damansara–Puchong'') (**LDP**) , முத்தியாரா டாமன்சாராவிற்கு முக்கிய சாலையாகப் பயன்படுகிறது.  
பெஞ்சாலா *(Penchala Link)* இணைப்பு சாலையின் &nbsp; மூலமாகவும் சிகாம்புட் நகரப் பகுதிகளுக்குச் செல்வதற்கு வசதிகள் உள்ளன.
# முத்தியாரா டாமன்சாரா

## வணிக வளர்ச்சி

### தி கர்வ்

தி கர்வ் *(The Curve)* எனும் இந்த நவீன வணிகத் தளம் முத்தியாரா டாமன்சாராவில் உள்ளது. தி கர்வ் என்றால் வளைவு என்று பொருள் மலேசியாவின் திறந்த வாழ்க்கை முறைமையின் முதன்மையான நவீன மையமாக இந்தக் கர்வ் *(The Curve)* கருதப் படுகிறது.  
மலேசியாவின் விரைவான வணிக வளர்ச்சி அதன் குடிமக்களை பிரதிபலிக்கிறது என்பதற்கு இந்த நவீன வணிகத் தளம் முன்னுதாரணமாக அமைகிறது.
# முத்தியாரா டாமன்சாரா

## வணிக வளர்ச்சி

### நவீன மயமான சிறுகடைகள்

வாடிக்கையாளர்களுக்கு நவீனமான நடைத் தடங்களைக் *(Pedestrianised Shopping Mall)* கொண்டுள்ளது. பிரபலமான 250 உணவு விற்பனை நிலையங்கள்; நவநாகரீக ஆடை, ஆடம்பரப் பொருள்களை விற்கும் சிறிய கடைகள் உள்ளன. இங்கு பல்வேறு பாணியிலான நவீன மயமான சிறுகடைகளும்; வேடிக்கை நிறைந்த பொழுதுபோக்கு மையங்களும் உள்ளன.  
ஏறக்குறைய 63,000 சதுர மீட்டர் பரப்பளவு கொண்டது; 2,400 கார்களுக்கு இடமளிக்கும் வகையில் இரண்டு-நிலை நிலத்தடி வாகன நிறுத்துமிடம் போன்ற வசதிகளும் உள்ளன.
# மங்கையர்க்கரசி அமிர்தலிங்கம்

**மங்கையர்க்கரசி அமிர்தலிங்கம்** (11 சூலை 1933 - 9 மார்ச் 2016) ஈழத்து இசைக் கலைஞரும் அரசியல் செயற்பாட்டாளரும் ஆவார். இவர் இலங்கை யாழ்ப்பாண மாவட்டத்தைச் சேர்ந்த மூளாயை பிறப்பிடமாகக் கொண்டவர்.
# மங்கையர்க்கரசி அமிர்தலிங்கம்

## வாழ்க்கைக் குறிப்பு

இவரின் தந்தையார் பெயர் வல்லிபுரம். இவர் இலங்கைத் தமிழர் விடுதலைக் கூட்டணித் தலைவராக விளங்கிய அப்பாப்பிள்ளை அமிர்தலிங்கத்தை 1954 ஆம் ஆண்டு திருமணம் செய்தார். இவர்களுக்கு காண்டீபன், பகீரதன் என்னும் இரு மகன்மார் உள்ளனர். தொடர்ந்து ஐக்கிய இராச்சியத்திற்குப் புலம்பெயர்ந்தார். இலண்டன் நகரில் தனது இறுதிக்காலம் வரை வாழ்ந்தார். தனது 82 ஆம் வயதில் 2016 ஆம் ஆண்டு மார்ச் மாதம் 9 ஆம் திகதி காலமானார். அரசியல் கூட்டங்களில் சிறந்த உரையாளராகவும் விடுதலை இயக்கப் பாடகராகவும் விளங்கினார்.  
1958 ஆம் ஆண்டு பேருந்து வண்டிகளிலும் பேருந்துத் தரிப்பு நிலையங்களிலும் சிங்கள சிறீயை அழித்துத் தமிழ்ச் சிறீயை பொறிக்கும் போராடங்களில் ஏனைய தமிழரசுக் கட்சிப் பெண் செயற்பாட்டாளர்களுடன் ஈடுபட்டார். இதன் விளைவாக, சுன்னாகம் பொலிசாரால் கைது செய்யப்பட்டு, மல்லாகம் நீதிமன்றத்தில் நிறுத்தப்பட்டு, ஆறு மாத சிறைத்தண்டனைக்கு ஆளாக்கப்பட்டார்.
# மங்கையர்க்கரசி அமிர்தலிங்கம்

## வாழ்க்கைக் குறிப்பு

#### சத்தியாக்கிரகப் போராட்டம்

1961 ஆம் ஆண்டு இலங்கை தமிழரசுக் கட்சியால் மொழியுரிமை வேண்டி முன்னெடுக்கப்பட்ட சத்தியாக்கிரகப் போராட்டத்தில் மங்கையர்க்கரசியின் பங்களிப்பு முக்கியமாக அமைகிறது.  
1961 பெப்ரவரி 20 ஆம் திகதி யாழ்ப்பாணக் கச்சேரிக்கு முன்பாக நடைபெற்ற போராட்டத்தில் சா. ஜே. வே. செல்வநாயகம், அ. அமிர்தலிங்கம், கந்தையா, நவரத்தினம் ஆகியோருடன் மங்கையர்க்கரசியும் மாதர் முன்னணித் தலைவர்களுள் ஒருவராகக் கலந்து கொண்டார். வரலாறு நெடிதும் மக்கள் விடுதலை மற்றும் உரிமைப் போராட்டங்களில் இசையும் பாடல்களும் முக்கிய பங்காற்றியுள்ளன. இச்சத்தியாக்கிரகப் போராட்டத்தில் மங்கையர்க்கரசி பாடல்களைப் பாட சத்தியாக்கிரகிகள் அவருடன் இணைந்து பாடினர்.  
சத்தியாக்கிரகத்தின் முதல் இரண்டு நாட்களும் அதனை நிறுத்தும் நோக்குடன் பொலிசார் தடியடி மற்றும் கண்ணீர்ப்புகைப் பிரயோகத்தை மேற்கொண்டனர். இதில் தமிழரசுக் கட்சியின் முக்கிய தலைவர்களாக விளங்கிய வி. தர்மலிங்கம், அமிர்தலிங்கம், வீ. ஏ. கந்தையா, கே. திருநாவுக்கரசு, நாகநாதன் உட்பட 52 சத்தியாகிரகிகள் காயமடைந்தனர்.  
சத்தியாக்கிரகப் போராட்டத்தின் மூன்றாவது நாள் பெப்ரவரி 22 ஆம் திகதி, மங்கையர்க்கரசி 500 க்கும் மேற்பட்ட பெண்களைத் திரட்டி, யாழ்ப்பாணக் கச்சேரி நுழைவாயிலுக்கு முன்னே அமர்ந்து இப்போராட்டத்தைத் தொடர்ந்து முன்னெடுத்தார். இக்குழுவினர் இந்து, கிறித்தவ மற்றும் இஸ்லாமிய சமயப் பாடல்களைப் பாடினர் என ரி. சபாரத்தினம் பதிவு செய்துள்ளார்.
# மங்கையர்க்கரசி அமிர்தலிங்கம்

## வாழ்க்கைக் குறிப்பு

#### எல்லாம் தமிழ் இயக்கம்

1963 ஆம் ஆண்டு இலங்கைத் தமிழரசு கட்சியால் முன்னெடுக்கப்பட்ட எல்லாம் தமிழ் இயக்கத்திலும் மங்கையர்க்கரசி முன்னின்று செயற்பட்டார்.  
இதனைத் தொடர்ந்து தபால் நிலையத்திற்கு முன்னால் நடைபெற்ற போராட்டத்திலும் அரச மந்திரிமார் வருகைக்கு எதிரான கறுப்புக் கொடி ஆர்ப்பாட்டத்திலும் யாழ்ப்பாணம் மக்கள் வங்கிக்கு முன்பாக நடைபெற்ற கறுப்புக் கொடி ஆர்ப்பாட்டத்திலும் கலந்து கொண்டார். தந்தை செல்வாவின் பாதயாத்திரையிலும் கலந்து கொண்டார். சிறையில் அடைக்கப்பட்ட இளைஞர்களை உடனே விடுவிக்கக் கோரி யாழ்ப்பாண உயர்நீதிமன்றம் முன்பு தமிழரசுக் கட்சித் தலைவர்களுடன் ஒருநாள் உண்ணா நோன்பு இருந்தார்.
# பளிங்கு ஊதுபைத் தவளை

***அப்பர்தான் சிசுடோமா*** (*Uperodon systoma*) என்பது பாக்கித்தான், இந்தியா, நேபாளம் மற்றும் இலங்கை ஆகிய நாடுகளில் காணப்படும் கூர்வாய் கொண்ட தவளை சிற்றினமாகும். இது பல்வேறு பொதுவான பெயர்களில் அறியப்படுகிறது: **வெளிறிய தவளை**, **பளிங்கு ஊதுபைத் தவளை** மற்றும் **சின்ன ஊதுபைத் தவளை**.
# பளிங்கு ஊதுபைத் தவளை

## விளக்கம்

இதனுடையப் பொதுவான பெயர்கள் குறிப்பிடுவது போல, *அப்பர்தான் சிசுடோமா* ஒப்பீட்டளவில் சிறிய தலையுடன் மிகவும் திடமான தோற்றத்தைக் கொண்டுள்ளது. இவை நீளம் (மூக்கு-குதம் நீளத்தில்) வரை வளரும்.  
இத்தவளைக்குப் பற்கள் இல்லை. இந்த அசாதாரண பண்பானது இதனுடைய உருமாற்றத்திற்குப் பிறகு இது உண்ணக்கூடிய உணவின் அடிப்படையில் அமைந்துள்ளது. இத்தவளை முக்கியமாகக் கறையான்கள் மற்றும் எறும்புகளுடன் மற்ற பூச்சிகளைக் குறைந்த எண்ணிக்கையில் உண்ணுகின்றது. இது போன்ற சிறிய ஆனால் இடஞ்சார்ந்த இரை பொருட்களைக் கைப்பற்றுவதில் பற்கள் மிகவும் பயனுள்ளதாக இருக்காது என்பதால் இந்த மாற்றம் இருக்கலாம். இரையை இவை, இவற்றின் நாக்கைப் பயன்படுத்திச் சேகரிக்கின்றன.  
பகமுனாவில் உள்ளது.]]
# பளிங்கு ஊதுபைத் தவளை

## வாழ்விடம் மற்றும் நடத்தை

*அப்பர்தான் சிசுடோமா* என்பது மண்ணில் தன்னை புதைத்துக்கொண்டு வளைவாழ்க்கை வாழும் சிற்றினமாகும். இந்த தவளைகள் வறண்ட காடுகள், சமவெளிகள், தோட்டங்கள் மற்றும் விவசாய பகுதிகள் போன்ற பல வாழ்விடங்களில் காணப்படுகின்றன. முதிர்ச்சியடைந்த தவளைகள் மழைக்காலங்களில் மட்டுமே காணப்படும். மற்ற நேரங்களில் இவை மண்ணுக்குள் புதைந்து காணப்படும்.  
பருவ மழையின் போது ஓடைகள் மற்றும் நெல் வயல்களின் கரைகளிலிருந்து ஆண் தவளை பெண் தவளைகளை ஓசை எழுப்பி கலவி மேற்கொள்கிறது. தண்ணீரில் மிதக்கும் முட்டைகளை இடுகின்றன.
# நெப்ரோசோவா

**நெப்ரோசோவா** (*Nephrozoa*) என்பது இருபக்கச் சமச்சீர் உயிரிகளின் ஒரு முக்கிய கிளை ஆகும்.
# நெப்ரோசோவா

## விளக்கம்

**நெப்ரோசோவா**, இருபக்கச் சமச்சீர் உயிரிகளின் முக்கிய கிளையானது, புரோட்டோஸ்டோம் மற்றும் டியூட்டோரோஸ்டோம் எனப் பிரிக்கப்பட்டுள்ளது. இதில் கிட்டத்தட்ட அனைத்து விலங்கு தொகுதிகளிலுள்ள ஒரு மில்லியனுக்கும் அதிகமான உயிரினங்கள் உள்ளன. இதன் சகோதர கிளை சீனாசீலோமார்பா ஆகும். ஆம்புலக்ரேரியா (வழக்கமாக டியூட்டோரோஸ்டோம்கள்) முன்பு இதன் சகோதர குழுவாகக் கருதப்பட்டது. இது சீனாம்புலேகிராரியாவின் அடித்தளமான டியூட்டோரோஸ்டோம்களை உருவாக்குகிறது. இது முந்தைய ஆய்வுகளில் நெப்ரோசோவா மற்றும் டியூட்டோரோஸ்டோம்களின் செல்லாததாகும் அடித்தள இருபக்கச்சமச்சீர் உயிரிகளாகும். உடற்குழி, செரிமானப் பாதை மற்றும் கழிவுநீக்க உறுப்புகள் ( *நெப்ரிடியா*) மற்றும் நரம்பு வடங்கள் நெப்ரோசோவாவில் உருவாகின்றன. புரோட்டோனெப்ரிடியா புரோட்டோசுடோம்களில் மட்டுமே காணப்படுவதால், இவை இந்த குழுவின் சீனாபோமார்பியாக கருதப்பட முடியாது என்று வாதிடப்பட்டது. இது நெப்ரோசோவாவை முறையற்ற பெயராக மாற்றும், யூபிலேட்ரியா இந்த **கிளையின்** பெயராக இருக்கும்.  
முதுகுநாணிகள் (அனைத்து முதுகெலும்பிகள்) அனைத்தும் டியூட்டோரோசுடோம்கள் ஆகும். சுமார் 555 மில்லியன் ஆண்டுகள் பழமையான *கிம்பெரெல்லா* ஒரு புரோட்டோசுடோம் என்று தெரிகிறது. இது உண்மையென்றால், கேம்ப்ரியன் தொடங்குவதற்கு 538.8 மில்லியன் ஆண்டுகளுக்கு முன்பு, *கிம்பெரெல்லா* தோன்றுவதற்கு சில காலத்திற்கு முன்பே புரோட்டோசுடோம் மற்றும் டியூட்டோரோசுடோம் பரம்பரை பிரிந்திருக்க வேண்டும்.
# மெரீனா 101

**மெரீனா 101** (*Marina 101*) என்பது ஐக்கிய அரபு அமீரகத்தின், துபாய் மெரீனா மாவட்டத்தில் துபாய் நகரில் அமைந்துள்ள ஒரு வானளாவிய கட்டிடமாகும். 425 மீட்டர் அல்லது 1394 அடி உயரம் கொண்ட இக்கட்டடத்தில் 101 அடுக்குகள் உள்ளன. ஐக்கிய அரபு அமீரகத்தில் உள்ள இரண்டாவது மிக உயரமான கட்டிடம் என்ற சிறப்பு இக்கட்டடத்திற்கு உண்டு. புர்ச்சு கலிஃபா முதலாவது உயரமான வானளாவியாகும். 2021 ஆம் ஆண்டு நிலவரப்படி, மெரினா 101 உலகின் 32 ஆவது உயரமான கட்டிடமாகும். இதன் கட்டுமானம் 2007 ஆம் ஆண்டில் தொடங்கியது. 2014 ஆம் ஆண்டில் முடிக்க முதலில் திட்டமிடப்பட்டது. கட்டுமான ஒப்பந்தத்தில் இருந்த செப்பீல்டு ஓல்டிங்க்சு நிறுவனத்தார் நிதி மூலதனம் இல்லாமல் போன காரணத்தால் கட்டடம் முழுமையடையாமல் நின்றது. கட்டடம் தேசிய பொறியியல் பணியகத்தால் வடிவமைக்கப்பட்டது. துருக்கிய கூட்டு நிறுவனமான டிஏவி கட்டுமான நிறுவனத்தால் கட்டுமானம் செய்யப்பட்டது.  
வானளாவிய கட்டிடத்தின் முதல் 33 தளங்கள் 281 அறைகளுடன் 5-நட்சத்திர ஆர்டு ராக் விடுதியை நடத்தும் வகையில் வடிவமைக்கப்பட்டுள்ளன. அதே நேரத்தில் 34 முதல் 100 வரையிலான தளங்களில் குடியிருப்புகள் உள்ளன. விடுதி கோபுரத்தில் ஐந்து உணவகங்களைத் தவிர, 252 ஒரு படுக்கையறை அறைகள், 204 இரண்டு படுக்கையறை அறைகள் மற்றும் 42 மூன்று படுக்கையறை அறைகள் கொண்ட குடியிருப்புகள் 97 முதல் 100 ஆவது மாடி வரை இடம்பெற்றுள்ளன. இதைத் தவிர 6 இரட்டை மாட்டி குடியிருப்பு வீடுகளும் இதில் இட்டம்பெற்றுள்ளன. வானளாவிய கட்டிடத்தின் 101 ஆவது மாடியில் ஒரு மன்ற ஓய்வறையும், உணவகம் மற்றும் ஒரு வணிகக் கடை போன்றவை உள்ளன.
# மெரீனா 101

## இதையும் காண்க

- உலகின் உயர்ந்த கட்டமைப்புக்கள்
# டாமன்சாரா பெர்டானா

**டாமன்சாரா பெர்டானா** (மலாய்: *Damansara Perdana*; ஆங்கிலம்: *Damansara Perdana*); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும். கோலாலம்பூர் மாநகருக்கு மிக அருகாமையில் உள்ளது.  
இந்தப் புறநகர்ப் பகுதிக்கு அருகில் பண்டார் உத்தாமா, தாமான் துன் டாக்டர் இசுமாயில், முத்தியாரா டாமன்சாரா; டாமன்சாரா ஜெயா; பண்டார் ஸ்ரீ டாமன்சாரா ஆகிய புறநகர்ப் பகுதிகள் உள்ளன. 1996-ஆம் ஆண்டில் இந்த புறநகர்ப் பகுதி உருவாக்கப்பட்டது.  
RM 1.9 பில்லியன் மொத்த கட்டுமான மதிப்பைக் கொண்டுள்ளது.
# டாமன்சாரா பெர்டானா

## வரலாறு

டாமன்சாரா பெர்டானா முன்பு ஒரு ஓராங் அஸ்லி கிராமமாக இருந்தது. மேம்பாட்டு நிறுவனமான எம்கே லேண்ட் சவுசானா டிரைங்கல் *(MK Land Saujana Triangle)* அந்தக் கிராமத்தின் பெரும்பகுதியை விலை கொடுத்து வாங்கியது.  
பின்னர் 1996-இல் அதை அபிவிருத்தி செய்யத் தொடங்கியது. அதன் பின்னர், டாமன்சாரா பெர்டானா பெட்டாலிங் ஜெயாவின் சிறந்த நகரங்களில் ஒன்றாக மாறியுள்ளது.
# டாமன்சாரா பெர்டானா

## அமைவு

டாமன்சாரா பெர்டானா 750 ஏக்கர் பரப்பளவு கொண்டது. பெட்டாலிங் ஜெயாவின் தங்க முக்கோணத்திற்குள் *(Golden Triangle of Petaling Jaya)* அமைந்துள்ளது. டாமன்சாரா பெர்டானா நகர்ப் பகுதியை எளிதில் அணுகுவதற்குச் சிறந்த நெடுஞ்சாலைகள் மற்றும் விரைவுச்சாலைகள் உள்ளன. அவையாவன:  
- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*  
- இஸ்பிரிண்ட் விரைவுச்சாலை *(Sprint Expressway - SPRINT);*  
- பெஞ்சாலா இணைப்பு *(Sprint Expressway - Penchala Link);*  
- புதிய கிள்ளான் பள்ளத்தாக்கு விரைவுச்சாலை *(New Klang Valley Expressway - NKVE):*
# டாமன்சாரா பெர்டானா

## வணிக வளாகம்

டாமன்சாரா பெர்டானாவில் பிரபலமான வணிக நிறுவனங்கள் தங்களின் வணிக மையங்களை அமைத்துள்ளன.  
- 1 உத்தாமா - *1 Utama*
- இக்கியா - *IKEA*
- தி கர்வ் - *The Curve*
- தெசுகோ - *Tesco*
- கத்தே சினிலெய்சர் - C*athay Cineleisure*
- தி பிலேஸ் - *The Place*
- பெர்டானா வர்த்தக மையம் - *Perdana Trade Centre*